text: 54-årig kvinde efterlyses i Vejle
  11 april 2011 kl. 19.22
  Sydøstjyllands Politi har mandag aften udsendt en efterlysning af den 54-årige Birthe Fryd Sørensen, der er synshandicappet og deprimeret.
  Hun er sidst set i Vejle Midtby ved Hafniahus ved middagstid mandag.
  Birthe Fryd Sørensen er 165 cm høj , slank, med kort lysblond hår, og klædt i mørk jakke, mørke cowboybukser, sort trøje, skjortebluse med sorte tegn, sorte Ecco sko, medbringer grå/sort læder rygsæk og blindestok.
  
  Frygter for hendes liv
  Hun er meget dårlig seende og grundet sygdom er hun deprimeret. Hun er sidst set i Vejle Midtby ved Hafniahus omkring kl. 12.
   
  Birthe Fryd Sørensen er ikke afhængig af medicin, men grundet hendes sindstilstand frygter politiet for hendes liv.
  Oplysninger om Birthe Fryd Sørensen gives til Sydøstjyllands Politi på tlf. 114.
  